เพิ่งผ่าตัดเนื้องอกในมดลูก ผ่าแบบเปิดท้อง ก้อนเนื้อ16เซน ผ่ามาได้ประมาณ2อาทิตย์ ประจำเดือนมาเยอะมากๆค่ะ มีลิ่มเลือด เหมือนตอนก่อนที่จะเอาเนื้องอกออกเลยค่ะ มีอาการปวดแปร๊บๆ ที่ท้องด้านซ้าย และยังปวดแผลอยู่นิดหน่อยเวลาตอนก่อนตื่นนอนแบบแสบๆ ปกติมั้ยคะ
สวัสดีค่ะ หากเพิ่งผ่าตัดก้อนเนื้องอกไป 2 สัปดาห์ แล้วเพิ่งมีประจำเดือนมาเป็นครั้งแรก โดยที่มาปริมาณเยอะมาก แนะนำควรลองสังเกตอาการไปก่อนค่ะ หากออกนานรวมไม่เกิน 10 วัน และไม่มีได้มีปวดท้องน้อยมาก ก็ไม่น่าผิดปกติอะไร ให้สังเกตประจำเดือนในรอบต่อๆ ไปอีก ซึ่งประจำเดือนก็น่าจะเริ่มมาปริมาณน้อยลงไปเองค่ะแต่หากเลือดออกนานเกิน 10 วัน หรือประจำเดือนในรอบต่อๆ ไปยังคงมีปริมาณที่เยอะมาก เช่น ต้องเปลี่ยนผ้าอนามัยทุกๆ 2 ชั่วโมง หรือมีปวดท้องน้อยมาก ก็ควรกลับไปพบสูติ-นรีแพทย์ค่ะสำหรับอาการปวดแปล๊บๆ ที่ท้องน้อย หากไม่ได้ปวดมาก ไม่ได้ถือว่าผิดปกติอะไร อาจเป็นอาการที่เกิดจากเส้นประสาทขนาดเล็กที่ผิวหนังเกิดการฉีกขาดในตอนที่ผ่าตัด จึงทำให้รู้สึกเสียวหรือปวดแบบแปล๊บๆ ได้ ซึ่งอาการจะค่อยๆ ดีขึ้นไปเองตามลำดับ โดยอาจใช้เวลานานหลายเดือนหรือเป็นปีได้ เนื่องจากการซ่อมแซมของเส้นประสาทจะช้ากว่าเซลล์ผิวหนังและเนื้อเยื่อต่างๆ หรืออาจเกิดจากการดึงรั้งของพังผืด ซึ่งพังผืดจะเกิดขึ้นหลังจากที่มีการซ่อมแซมของแผลเกิดขึ้นค่ะ